Emmanuelle Parèze
D'Emmanuelle Parèze, och Emmanuelle Parèze-Belda ass eng fréier franséisch Schauspillerin, déi mat Rollen am Theater an a Pornofilmer bekannt gouf.

An der Mëtt vun den 1960er Joren ass d'Emmanuelle Parèze fir d'éischt op der Theaterbün opgetrueden. Si ass ënner anerem an TV-Versioune vun Theaterstécker, wéi a La prétentaine (1966, als Emmanuelle Parez) aus enger Serie vun der beléifter Emissioun Au théâtre ce soir opgetrueden.

1975 huet d'Parèze d'Carrière als Pornoactrice ugefaangen an huet ënner den Aliassen Danièle Delaude, Danielle Delande, Daniele Deslandes, Inger Hanns, oder ënner dem reellen Numm gefilmt. Si war a ronn 20 Produktiounen, wéi z. B. a Les weekends d'un couple pervers, a L'essayeuse an der Haaptroll, oder am provokante Shocking ! (1976) opgetrueden. 1983 huet si d'Aktivitéit an der "Industrie" opginn.

Vun 1978 un, koum si no an no op Bün zeréck. Hir lescht bekannt Theaterroll war am Stéck Les fils du soleil (1985). Hiert spéidert Liewen ass onbekannt.
 

Franséisch Televisiounsschauspillerinnen
Franséisch Theaterschauspillerinnen
Gebuer (20. Joerhonnert)
Pornofilm-Schauspillerinnen